# Materská škola, Bernolákova 252, 029 01 Námestovo

## SPRÁVA O VÝCHOVNO- VZDELÁVACEJ ČINNOSTI

**ZA ŠKOLSKÝ ROK 2011/2012.**

**Východiská a podklady**

Správa je vypracovaná v zmysle:

1. § 5 ods. 7 pís. f Zákona 596/2003 Z. z. o štátnej správe v školstve a školskej samospráve a o zmene a doplnení niektorých zákonov
2. Vyhlášky MŠ SR č. 9/2006 Z. z. zo 16. 12. 2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
3. Metodické usmernenie MŠ SR č. 10/2006 – R z 25. mája 2006 k vyhláške MŠ SR č. 9/2006 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
4. Plán práce školy na školský rok 2011/2012.

**Názov školy:** Materská škola

**Adresa školy**: Bernolákova 252, 029 01 Námestovo

**Telefónne číslo školy**: 043/5522238

**Zriaďovateľ**: Mesto Námestovo

Cyrila a Metoda 329/6

029 01 Námestovo

**Riaditeľka MŠ**: Iveta Madleňáková

**Rada MŠ**: Zuzana Podmanická- predseda rady školy

Jozefína Klobučníková- podpredseda rady školy

Jozefína Klobučníková- zástupca pedagogických zamestnancov

Bronislava Šlachtová- zástupca pedagogických zamestnancov

Mária Zábelová- zástupca nepedagogických zamestnancov

Petra Dobre- zástupca rodičov

Veronika Vlčáková- zástupca rodičov

Zuzana Podmanická- zástupca rodičov

Mgr. Anna Ferenčíková- zástupca zriaďovateľa mesta Námestova

PaedDr.Tibor Kitaš- zástupca zriaďovateľa mesta Námestova

MUDr. Rastislav Zanovit- zástupca zriaďovateľa mesta Námestova

**Počet detí:** 84

V prevádzke boli 4 triedy :

Trieda 2-3 r.- 20 detí

Trieda 3-4 r.- 21 detí

Trieda 4-5 r.- 21 detí

Trieda 5-6 r.- 22 detí

|  |  |  |
| --- | --- | --- |
| **Školský rok** | **2011/2012** | **2010/2011** |
| Zapísaných- | 83 | 83 detí |
| Priemer-% | 68- 81% | 69 – 82% |
| Chorobnosť- | 34% | 13,18 % |
| Ospravedlnení- | 55 % | 41 % |
| OŠD- | 3 | 1 |
| Zapísané do 1. roč. ZŠ- | 22 | 27 |

**Uplatňované učebné plány:**

* Štátny vzdelávací program ISCED 0
* Školský vzdelávací program „Záhrada plná kvetov“
* Rozvíjajúci program výchovy a vzdelávania detí s odloženou povinnou školskou dochádzkou v materských školách

**Zamestnanci MŠ:**

* Pedagogickí zamestnanci- 8

-všetci spĺňajú predpoklady na výkon pedagogickej činnosti podľa zákona

č. 317/2009 Z.z. §6-

* + - * + kvalifikačné predpoklady
        + bezúhonnosť
        + zdravotná spôsobilosť
        + ovládanie štátneho jazyka

|  |  |  |  |  |
| --- | --- | --- | --- | --- |
| **Meno**  **Priezvisko** | **Kategória** | **Podkategória** | **Kariérový stupeň** | **Kariérová pozícia** |
| Iveta Madleňáková | učiteľ | Učiteľ  pre predprimárne vzdelávanie | Samostatný pedagogický zamestnanec | Riaditeľ MŠ |
| Iveta Kušnierová | učiteľ | Učiteľ  pre predprimárne vzdelávanie | Samostatný pedagogický zamestnanec | Zástupca MŠ |
| Bibiána  Galková | učiteľ | Učiteľ  pre predprimárne vzdelávanie | Samostatný pedagogický zamestnanec | Triedna učiteľka |
| Viera  Hupková | učiteľ | Učiteľ  pre predprimárne vzdelávanie | Samostatný pedagogický zamestnanec | Vedúca MZ  Triedna učiteľka |
| Jozefína Klobučníková | učiteľ | Učiteľ  pre predprimárne vzdelávanie | Samostatný pedagogický zamestnanec | Triedna učiteľka |
| Marcela Šimulčíková | učiteľ | Učiteľ  pre predprimárne vzdelávanie | Samostatný pedagogický zamestnanec |  |
| Bronislava Šlachtová | učiteľ | Učiteľ  pre predprimárne vzdelávanie | Samostatný pedagogický zamestnanec |  |
| Jana  Šmeringaiová | učiteľ | Učiteľ  pre predprimárne vzdelávanie | Samostatný pedagogický zamestnanec | Triedna učiteľka |

* Prevádzkoví zamestnanci - 2 –upratovačky, 1- školníčka

|  |  |  |
| --- | --- | --- |
| **Meno**  **Priezvisko** | **Pracovné zaradenie** | **Funkcia** |
| Eva Čierniková | školníčka |  |
| Margita Sumegová | upratovačka |  |
| Mária Zábelová | upratovačka | Predseda sekcie nepedagog. pracovníkov |

* Spolu zamestnancov MŠ- 11

**Ďalšie vzdelávanie:**

|  |  |  |
| --- | --- | --- |
| **Meno**  **Priezvisko** | **Kontinuálne vzdelávanie** | **Samoštúdium** |
| Iveta Madleňáková | Elektronické partnerstvá škôl  v Európe- eTwinning - ukončené  Digitálne technológie- prihlásená | Predškolská výchova  Štátny vzdelávací program  Edukačné aktivity  Logiko Primo  Elektronické partnerstvá škôl  v Európe- eTwinning – nový projekt |
| Iveta Kušnierová | Elektronické partnerstvá škôl  v Európe- eTwinning - ukončené  Digitálne technológie- prihlásená  Funkčné vzdelávanie- ukončené | Predškolská výchova  Štátny vzdelávací program  Vyhorenie učiteľa |
| Bibiána  Galková |  | Bezpečnosť pri práci – štúdium nových predpisov  Predškolská výchova  Štátny vzdelávací program |
| Viera  Hupková | Digitálne technológie- prihlásená | Predškolská výchova  Štátny vzdelávací program  Logiko Primo  Zdravotnícka pomoc |
| Jozefína Klobučníková |  | Logiko Primo  Predškolská výchova  Štátny vzdelávací program |
| Marcela Šimulčíková | Predškolská pedagogika-  Ružomberok-  ukončené magisterské štúdium | Predškolská výchova  Štátny vzdelávací program  Zdravotnícka pomoc |
| Bronislava Šlachtová | Digitálne technológie- ukončené | Predškolská výchova  Štátny vzdelávací program  Logiko Primo |
| Jana  Šmeringaiová | Digitálne technológie- ukončené | Pedagogická diagnostika- Valachová  Predškolská výchova  Štátny vzdelávací program |

**Prezentácia MŠ**

Prezentácia výtvarných prác detí v súťažiach:

* Vydajme sa na cestu do Európskej únie – medzinárodná súťaž
* Ekologické svedomie a inteligencia detí – Kvapka Trstená
* Rozprávková záhrada a čarodejník -Husquarna

Detské divadlá- Vavrečka

Prezentácia s programom ku Dňu matiek na oslavách organizovaných mestom Námestovom

Detská športová olympiáda – MŠ Vavrečka

Námestovský slávik- súťaž v speve- MŠ Brehy

Súťaž v literárnom prednese

Otvorená hodina pre rodičov

Program pre starých rodičov

Program pre seniorov v Katolíckom dome

Súťaž v pódiovom vystúpení- dramatizovaná rozprávka- mimoriadne ocenenie za scénu, kostýmy a divadelné prevedenie

Vystúpenie s pódiovým tancom pri príležitosti osláv 15. výročia založenia CPPPaP v Námestove

**Aktivity MŠ:**

|  |  |
| --- | --- |
| **Mesiac** | **Aktivity** |
| September | ZRPŠ, Rozprávková krajina z piesku- súťaž, divadelné predstavenie – spolupráca s Domom kultúry  Stomatológ v MŠ- projekt |
| Október | šarkaniáda, jesenný športový deň, , návšteva výstavy zvierat- environmentálna výchova  posedenie s programom pre starých rodičov- prezentácia s programom |
| November | exkurzia do akvaristiky - environmentálna výchova  návšteva detského divadelného predstavenia- spolupráca s Domom kultúry |
| December | sviatok Mikuláša, Vianoce v MŠ- upevňovanie tradícií  jasličková slávnosť ZŠ ,misijný jarmok, vianočné trhy v ZŠ- spolupráca so ZŠ |
| Január | zimný športový deň, súťaž o najkrajšieho snehuliaka- environmentálna výchova, dentálna prevencia v MŠ - projekt  návšteva ZŠ, zápis detí do 1. ročníka ZŠ- spolupráca so ZŠ |
| Február | karneval, Deň otvorených dverí- triedne ZRPŠ – spolupráca s rodičmi  Divadelný týždeň- prezentácia divadelných predstavení s deťmi pre deti a pre rodičov |
| Marec | detské kolo poézie- školská súťaž, exkurzia- mestská knižnica, deň mojej knihy, divadelné predstavenie, Rozprávkový kolotoč- rozprávky a hudba- predstavenie – spolupráca s Domom kultúry |
| Apríl | exkurzia- požiarna zbrojnica- environmentálna výchova, súťaž v speve ľudových piesní- školská súťaž,  jarný športový Deň, Deň zeme, Veľkonočné tradície, športový deň so ZŠ Komenského, privítanie jari- Muriena /ZUŠ/- environmentálna výchova |
| Máj | Detská športová olympiáda spolupráca s MŠ, CVČ, výtvarná súťaž- Svet očami detí, Deň matiek –spolupráca s rodičmi, návšteva detského divadelného predstavenia, pásmo scénok a hudby- ZUŠ Pierot, vystúpenie detí pre seniorov- prezentácia s programom |
| Jún | MDD- spolupráca s rodičmi, koncert ZUŠ -Pierot, Deň otcov , Matematická olympiáda- školská súťaž, rozlúčka s MŠ  Návšteva exotického terária  Koncert ZŠ Brehy |

**Projekty:**

Projekt „Adamko hravo- zdravo“ - úlohy sa realizovali počas školského roka.

Projektu „Bezpečko na ceste“ – p. uč. Šlachtová a prevádzkoví zamestnanci vytvorili mini

dopravné ihrisko na chodníkoch MŠ

Projekt „Separáčik“- zapojili sme sa do triedenia druhotných surovín / PET fľaše a papier/

v rámci enviromentálnej výchovy

Projekt „Evička nám ochorela“- v spolupráci s Červeným krížom

Projekt „Slniečkove deti“- propagácia správneho opaľovania

Projekt- „Dentálna hygiena v MŠ“- MuDr. Ťažandlák

**Priestorové a materiálno- technické podmienky školy:**

Máme vytvorené výborné priestorové podmienky v MŠ s vyhovujúcim novým vybavením počítačmi, TV, projektormi. Veľká záhrada je tiež pozitívom a denne sa využíva tak na pobyt vonku ako aj na výchovno- vzdelávaciu činnosť. Negatívom je, že sme prišli o veľkú časť záhrady , ktorá bola majetkovo nevysporiadaná. Na športové vyžitie detí sme zakúpili niekoľko detských motoriek, lopty a iné športové náradie, stále však pociťujeme deficit športového vybavenia pre pobyt vonku, prípadne altánok, ktorý by sme mohli využívať aj v prípade nepriaznivého počasia, záhradné stoly a lavičky.

Kabinety sme doplnili o nové učebné pomôcky a učiteľskú knižnicu o aktuálnu literatúru.

Viackrát bola opravovaná strecha na hospodárskej budove kvôli zatekaniu, padajú vonkajšie omietky ,je nutná rekonštrukcia aj tejto budovy. Časté opravy vodovodných batérií a hygienických zariadení nasvedčujú k ich výmene, niekoľkokrát do roka musíme riešiť poškodené oplotenie MŠ .

Na zabezpečovaní kultúrnych a športových podujatí MŠ a nákupov hračiek pre deti sa podieľajú rodičia a sponzori.

**Príspevky od rodičov** na čiastočnú úhradu nákladov spojených s hmotným zabezpečením MŠ- 6.246 eur.

**VÝCHOVNO-VZDELÁVACÍ PROCES**

Materské školy pracovali v súlade s aktuálnymi pedagogicko- organizačnými pokynmi na školský rok 2011/2012 vydanými Ministerstvom školstva SR.

Škola vo svojom výchovno-vzdelávacom procese rešpektovala odborné, personálne a technické podmienky. Ich hlavným cieľom bol všestranný rozvoj osobnosti dieťaťa s uplatňovaním tvorivo-humanistických princípov, jeho sociálny, emocionálny, fyzický a intelektuálny rast v súlade s vekovými a individuálnymi osobitosťami. Využívali formy, metódy a prostriedky stimulujúce spontánnu aktivitu detí, kladný vzťah k prírode, zdravý životný štýl, ochranu životného prostredia a environmentálne vedomie. Permanentný profesijný rast pedagogických zamestnancov zvyšoval úroveň výchovno-vzdelávacieho procesu. Skvalitnená odbornosť sa prejavovala v metodike, v rozvíjaní grafomotorických zručnosti detí, v eliminovaní rozdielov detí z rôzneho sociálneho prostredia. Kreativita a iniciatíva detí ako aj pedagógov sa prejavovala v organizovaní rôznych podujatí a aktivít, ktoré dopĺňali obsah výchovy a vzdelávania. Adaptačný program slúžil na optimálne začlenenie dieťaťa do procesu výchovy a vzdelávania v materskej škole. Ukončením systematickej výchovnej a vzdelávacej činnosti učiteľov materskej školy bola príprava detí na úspešný vstup do základnej školy.

**Cieľ v koncepčnom zámere rozvoja školy:**

1.Vytvárať optimálne podmienky na zaškoľovanie 5-6 r. detí a detí s OPŠD.

- všetky prihlásené 5-6 r. deti boli prijaté do MŠ, mali vytvorené dobré priestorové, materiálne aj personálne podmienky, sú pripravené pre vstup do 1. roč. ZŠ

- 1 dieťa malo odloženú povinnú školskú dochádzku na doporučenie PPP so súhlasom rodičov a rozhodnutia ZŠ- uplatňovali sme poznatky z pedagogickej diagnostiky a rozvíjajúci program výchovy a vzdelávania pre deti s OPŠD.

2.Vo výchovno- vzdelávacom procese využívať inovačné trendy

* oboznamovali sme deti s digitálnymi technológiami prostredníctvom počítačov, projektorov s využitím edukačných programov pre deti

3.Posilňovať zdravý životný štýl

- prostredníctvom projektov sme u detí prehlbovali vedomosti o zdravom spôsobe života

* Evička nám ochorela
* Adamko hravo- zdravo
* Bezpečko na cestách

- vytvorili sme propagačnú nástenku k prevencii obezity u detí, s deťmi sme mali diskusiu o zdravom stravovaní

-dentálna hygiena- návšteva dentálnej hygieničky s názorným predvedením správneho udržiavania zdravého chrupu, urobili sme propagačné nástenky

-v MŠ je zabezpečený a dodržiavaný pitný režim

-separácia odpadov- spolu s deťmi triedime papier, PET fľaše, sklo

4.Riaditeľka a zástupkyňa riaditeľky úspešne ukončili kontinuálne vzdelávanie- Obsahová reforma v MŠ a Manažment v MŠ, Elektronické partnerstvá škôl – ETWINNING, zástupkyňa ukončila funkčné vzdelávanie. Na vzdelávanie- Digitálne technológie sú prihlásené 3 pedagogické pracovníčky, 2 ukončili toto vzdelávanie.

Ostatní svoju pedagogickú odbornosť rozvíjajú sebavzdelávaním prostredníctvom odbornej literatúry, nadobudnuté poznatky spracujú formou metodických listov ,s ktorými oboznámia ostatných pedagogických zamestnancov.

5. V rámci rozpočtu sme doplnili didaktické pomôcky do kabinetov RP a TV a odbornú

literatúru.

6. Zabezpečili sme ponuky záujmových krúžkov podľa záujmu rodičov pre nadané deti.

* Angličtina hrou- CVČ - 29 detí
* Šikovníček- CVČ- 15 detí
* Mažoretky- CVČ- 11 detí

Krúžky prebiehali 1 x týždenne v čase odpoludňajšieho odpočinku s informovaným súhlasom rodičov. Krúžkovú činnosť prevádzajú učiteľky Centra voľného času „Maják“ v Námestove podľa plánu spolupráce.

7. V pedagogickej práci uplatňujeme hlavné zámery „Dohovoru o právach dieťaťa“, propagačný materiál je zverejnený na nástenke pre rodičov.

8.Využívali sme logopedické intervencie pre deti s narušenou komunikačnou schopnosťou

a poruchami reči -logopedická starostlivosť bola zabezpečená PaedDr. Nečasovou Sylviou

2 x mesačne pre 17 detí priamo v MŠ podľa plánu spolupráce.

**Pedagogicko – organizačné pokyny MŠ SR**

1.Pri realizácií pohybových a relaxačných cvičení sme dodržiavali zásady psychohygieny, rešpektovali pedagogické zásady s dôrazom na zásadu primeranosti a postupnosti. K danej problematike boli vypracované plány pohybových a relaxačných cvičení a metodický materiál.

2. Pobyt vonku je okrem nepriaznivého počasia pravidelnou súčasťou každého dňa v MŠ, nikdy sa bezdôvodne neskracuje, čím podporujeme pozitívne postoje detí k svojmu zdraviu, realizujeme rôzne aktivity, športové dni, oboznamujeme s prírodou.

3. V záujme utvárania poznatkov o bezpečnom a etickom správaní sa na komunikáciách sme vytvorili na chodníkoch MŠ mini dopravné ihrisko, kde sme uplatňovali zásady bezpečného správania v praktických situáciách.

4. Školský vzdelávací program bol vypracovaný s dôrazom na vekové a individuálne osobitosti s cieľmi pre jednotlivé vekové kategórie. Plnenie cieľov so spätnou väzbou boli zaznamenávané týždenne do triednych vzdelávacích plánov.

5.Pri rozvíjaní a utváraní kľúčových kompetencií detí sme využívali činnosti prepojené so životom- vychádzky do prírody, do okolia MŠ, exkurzie do knižnice, akvaristiky, požiarnej zbrojnice, výlet na Slanický ostrov, navštívili sme niekoľko detských predstavení. Svoje poznatky, názory a postoje deti prezentovali slovne a výtvarne.

6. Deti majú vytvorené vhodné a optimálne podmienky na hru, prostredie je vybavené účelne, deti sa môžu realizovať a byť aktívne. Rodičov priebežne informujeme o výchove a vzdelávaní a snažíme sa zapojiť aj ich do spolupráce.

7. Informačné kompetencie sme u detí rozvíjali využívaním edukačných programov prostredníctvom počítačov a projekčných plátien.

8.Pri deťoch s odloženou povinnou školskou dochádzkou uplatňujeme „Rozvíjajúci program výchovy a vzdelávania“. Zo sociálne znevýhodneného prostredia bolo do MŠ zaradené 2 deti.

**Hodnotenie plnenia hlavných úloh z ročného plánu práce MŠ.**

Počas celého školského roka sme sa podieľali na vytváraní zdravého a bezpečného prostredia pre deti, vytýčené špecifické ciele sme sa snažili dosiahnuť pravidelnou prípravou a týždenným plánovaním, ktoré sa nám osvedčilo pre jeho aktuálnosť v rámci ročných období a kultúrnych a spoločenských sviatkov. Pri realizácií sme vychádzali z poznania dieťaťa a uplatňovali sme individuálny prístup. Snažili sme sa vytvárať rodinnú atmosféru, hlavne pri deťoch v mladších vekových skupinách, akceptovali sme osobnosť dieťaťa, vytvárali pohodu, viedli sme deti k sebapoznaniu, iniciatíve, bezprostrednosti, empatičnosti a otvorenosti. Deti boli vedené k sebahodnoteniu , vzájomnému hodnoteniu a k aktívnej účasti na riadení výchovno- vzdelávacej činnosti. V rámci environmentálnej výchovy sme sa zamerali na nasledovné témy- zdravé potraviny, čistá voda, bezpečná doprava, separácia odpadov, ekologické výstavy, životné prostredie.

Všetky ciele stanovené v ročnom pláne práce boli splnené.

**VÝCHOVNO – VZDELÁVACÍ PROCES**

V oblasti sociálno – emocionálneho rozvoja na formovanie prosociálneho správania boli využívané v prevažnej miere hry, ktoré sú jednou z najvhodnejších foriem, lebo okrem zážitkovosti poskytujú také zložky, ako tvorivosť, osobnú iniciatívu, kooperáciu a citovú reflexiu.  Deti sa učili pravidlám spoločenského spolužitia a ich vytváraniu v rámci prirodzeného sociokultúrneho prostredia, porozumeniu, základným neverbálnym prejavom, obvyklým v tomto prostredí. Deti vedia ovládať svoju impulzivitu, samostatne sa dohovoriť o spoločnej činnosti, majú stálejšie záujmy a túžby dosiahnuť určitý cieľ. Niektoré detí ešte prejavujú agresivitu v správaní. U nesmelých detí bolo zvyšované ich sebavedomie pochvalou, povzbudením a tým, že boli dávané do vedúcich úloh.

V oblasti psychomotorického rozvoja osvojovanie si rôznorodých pohybov kladne pôsobí aj na vôľové vlastnosti a morálne formovanie dieťaťa. Citlivo organizované cvičenia pozitívne ovplyvňovali rozvoj kolektívneho správania, pocitu spolupatričnosti, iniciatívnosti a aktivity. Deti sa v telovýchovných zamestnaniach učili rovnako a spravodlivo hodnotiť samých seba. Veľký dôraz bol kladený na rozvoj jemnej motoriky s ambíciou, aby deti plynulo a bez problémov zvládali prechod do základnej školy a nároky kladené na prváka v oblasti písania. V edukačných aktivitách, hrách, ako aj počas celého dňa sa u detí v bežných činnostiach rozvíjali výtvarné a pracovné schopnosti. Deti si uvedomujú svoje zdravie a hodnoty s ním spojené. Všetky telovýchovné činnosti boli postavené na znalosti a rešpektovaní zdravotného stavu, rozdielnych telesných a zmyslových predpokladoch a pohybových možností u jednotlivých detí. Vo veľkej miere boli uplatňované hudobno-pohybové hry, ktoré rozvíjali nielen pohybové kompetencie dieťaťa, ale aj estetiku jeho pohybového prejavu a fantáziu. Spontánny pohyb spojený s recitáciou a spevom pomáhal rozvíjať koordináciu pohybu a rytmu. Nedostatkom je slabá práca s nožnicami u jednotlivcov, strihanie po čiare.

V oblasti perceptuálno – motorického rozvoja -úroveň rozvoja vizuomotorickej koordinácie a jemnej motoriky sa overovala  prostredníctvom  pracovných zošitov a listov. Deti reagovali  na pokyny učiteliek,  zlepšila sa uvoľnenosť rúk, zápästia, grafický materiál držia dominantnou rukou, kvalita držania grafického materiálu je dobrá, deti majú vypestovaný návyk na správne držanie tela, sedu pri písaní, držania ceruzky, neotáčanie zošitom, pracovným listom a vzdialenosť očí od papiera. Pri nácviku grafomotorických zručností v pracovných listoch a v zošitoch boli zaraďované grafomotorické a uvoľňovacie cvičenia a postupy. V súčasnej dobe môžeme hodnotiť úroveň grafomotorických zručností kladne. Jemnú motoriku si deti ďalej precvičovali navliekaním koráliek, využívaním pracovných techník – lepenie, strihanie, krčenie a skladanie papiera a ohýbanie rôznych druhov drôtu. Technicky správne zvládli konštruovanie z rôznych stavebníc podľa predlohy i podľa vlastných predstáv. Úroveň techniky strihania sa overovala pri strihaní predkresleného tvaru. Pozorovaním bolo zistené, že deti celkom dobre ovládajú techniku strihania, majú osvojené základy bezpečnej práce a pracovnej disciplíny. Ľavoruké deti pracovali s nožnicami pre deti ľavoruké. V priebehu školského roka deti bez problémov dokázali používať návyky sebaobsluhy a hygieny. Samostatne sa dokázali obliekať, zobliekať, obúvať a vyzúvať. Veľkým problémom pre deti je viazanie šnúrok. V dennom režime, vždy po obede si deti pravidelne pestovali návyky starostlivosti o chrup. V školskej jedálni deti sa využívali návyky kultúrneho stolovania, predškoláci používali príbor. Deti boli vedené k starostlivosti o prostredie o jeho čistotu a estetiku. Vykonávali jednoduché pracovné činnosti ako starostlivosť o kútiky živej prírody, starostlivosť o mini záhradku.

Úlohy zaradené do koncepcie školy rozvíjali osobnosť samostatného, zdravo sebavedomého, tvorivého jedinca cestou prirodzenej výchovy. Každé dieťa bolo vedené k maximálnemu rozvoju fyzickej, psychickej a sociálnej samostatnosti. Deti sa naučili základným zručnostiam a vedomostiam dôležitým pre celý ďalší život. Prioritnou činnosťou školy bola zodpovedná príprava 5-6 roč. detí a detí s odloženou školskou dochádzkou na vstup do 1. ročníka ZŠ. Pre  deti  s odloženou školskou dochádzkou boli  vypracované plány individuálneho rozvoja.**.** Základný obsah predprimárneho vzdelávania je stanovený tak, aby v náväznosti na súčasné trendy vo vzdelávaní zodpovedal cieľom a zámerom predprimárneho vzdelávania a aby rešpektoval vek, predpoklady a skúsenosti dieťaťa predškolského veku, ich súčasné i budúce potreby a taktiež i prostredie a možnosti materskej školy. Tento obsah je štruktúrovaný do oblasti kognitívneho rozvoja, sociálno-emocionálneho a perceptuálno- motorického rozvoja, ktoré rešpektuje vývoj dieťaťa, jeho prirodzený život, zrenie i učenie. Tieto oblasti rozvoja sa dejú v prirodzených interakciách, do ktorých dieťa v rámci týchto vzťahov vstupuje, v ktorých žije, rozvíja sa a vyrastá, učí sa a tiež vzdeláva.

Prosociálna, environmentálna, zdravotná výchova a Práva dieťaťa boli plánovane podľa tém s cieľom v integrácie všetkých výchovných zložiek edukačného procesu. Ich obsahová náplň sa uskutočňovala v súlade s požiadavkami Štátneho vzdelávacieho programu a to predovšetkým pomocou hier, zážitkového učenia. Pri výbere metód, foriem a prostriedkov sa zohľadňovali aktuálne výchovné potreby, vývinové a vekové osobnosti  ako aj podmienky školy.   
   
2-3 ročné deti

Pozitíva

* Pohybová aktivita a zdatnosť
* Orientácia v priestore, aktivita pri riešení úloh
* Osvojenie sebaobslužných prác, základných hygienických návykov, samostatnosť pri stolovaní
* Primeranosť spoločenského správania, akceptovanie a rešpektovanie požiadaviek
* Aktívny hudobno- pohybový a výtvarný prejav, kladný vzťah k hudbe a hudobným činnostiam
* Zvládnutie individuálneho prejavu- dramatizácia rozprávok

Negatíva:

* Nesprávna výslovnosť
* Slabšia pozornosť u niektorých detí
* Pomalé utvrdzovanie poznatkov
* Nesústredenosť
* Nechuť pri odkladaní hračiek

Doporučenia:

* Individuálny prístup
* Aktivizujúca motivácia
* Využitie voľného času- utvrdzovanie naučeného
* Spolupráca s rodičmi

3-4 r. deti

Pozitíva:

* Deti zvládli všetky cieľové požiadavky
* Aktivita a tvorivosť vo výtvarnej a pracovnej výchove, radosť zo spoločnej práce
* Radi spoznávajú nové, zapájajú sa aktívne do činnosti
* Osvojenie kultúrnych a hygienických návykov

Negatíva:

* Nesústredenosť
* Nedostatočná grafomotorika
* Zlá výslovnosť
* Nepoznajú farby

Doporučenia:

* Kladne motivovať
* Pracovné listy na grafomotoriku
* Individuálny prístup v ranných hrách a záujmovej činnosti – pracovné činnosti, komunikácia

4-5 r. deti

Pozitíva:

* Dobrá poznatková úroveň
* Kladný vzťah k zložkám estetickej výchovy
* Telesne zdatné, dobrý výtvarný prejav
* Deti sú zručné a majú osvojené pracovné návyky
* Radosť z pracovných aktivít

Negatíva

* Zmiešané vekové kategórie

Doporučenia:

* Podľa možnosti vytvárať homogénne triedy

5-6 r. deti

Pozitíva:

* Osvojené kompetencie primerane veku
* Zapojenie do športovej olympiády MŠ, rôzne súťaže
* Zapojenie sa do projektu Adamko hravo – zdravo, Evička nám ochorela, ai.
* Zodpovednosť za zverené veci, samostatnosť, aktivita, tvorivosť
* Výborný jazykový, literárny prejav
* Pripravené na vstup do ZŠ

Negatíva:

* Nesústredenosť
* Agresivita
* Nesprávna výslovnosť
* Slabý výtvarný prejav

Doporučenia:

* Individuálny prístup, zaujímavé aktivity
* Eliminovať nevhodné sociálne prejavy
* Pokračovať v logopedickej starostlivosti
* Pokračovať v testovaní školskej spôsobilosti
* Odklad povinnej školskej dochádzky

**Psychohygienické podmienky:**

Usporiadanie denného poriadku v MŠ zohľadňuje základné potreby a osobitosti detí. Cieľové požiadavky sú primerané veku deti, nie sú preťažené, je vyváženosť duševnej a pohybovej aktivity a odpočinku. Deti majú dostatočné priestorové podmienky na hru a aktivity tak v triedach ako aj v školskej záhrade, možnosti na sebarealizáciu. Pri tvorbe plánu práce mesačne plánujeme niekoľko športových a kultúrno- spoločenských podujatí na spestrenie života detí v MŠ a program bol obohatený aj o doplňujúce aktivity.

**Spolupráca s rodičmi:**

* ZRPŠ
* Spolupráca pri adaptácií
* Individuálne pohovory, otvorená komunikácia
* Príprava Mikuláša, karnevalu ,MDD ,koncoročného výletu
* Deň otvorených dverí
* Deň matiek- spoločné posedenie
* Zabezpečený informačný systém na nástenkách a viditeľných miestach MŠ s oboznamovaním výchovno- vzdelávacej činnosti a o aktivitách MŠ
* Zapojenie rodičov do zberu druhotných materiálov
* Testovanie školskej zrelosti

Pozitíva:

* Najviac sa osvedčila priama spontánna komunikácia
* Rodičia sa zúčastňujú vo veľkom počte na spoločných posedeniach
* Korektné vzťahy medzi rodičmi a učiteľkami

Negatíva:

* Nástenky nesledujú rodičia pravidelne, ľahostajní k oznamom
* V malej miere sa informujú o deťoch, pri vyskytnutí problému stačí čo im povie dieťa, nepotrebujú vypočuť učiteľku

Opatrenia:

* Informačné nástenky a oznamy zriaďovať pútavejšou formou
* Zlepšiť vzájomné vzťahy učiteľka – rodič pri komunikácií, spoločných stretnutiach

**Spolupráca s inými inštitúciami:**

Školský úrad- Mesto Námestovo

* Spolupráca pri zabezpečovaní materiálno- technického vybavenia, odstraňovaní porúch a havárií

Materské školy

* Spolupráca pri zápise detí do MŠ
* Spolupráca pri plánovaní dochádzky počas letných prázdnin
* Organizácia športovej olympiády
* Organizácia divadelných predstavení
* Organizácia súťaže „Námestovský slávik“

Základná škola

* Návšteva detí MŠ v 1. roč. za účelom oboznámenia sa s prostredím ZŠ
* Spolupráca pri zápise detí do 1. roč. ZŠ
* Návšteva vianočného jarmoku
* Návšteva vianočných slávností v CZŠ
* Športové podujatia

CVČ

* Spolupráca pri organizovaní krúžkovej činnosti pre deti MŠ
* Športové podujatia

Logopedická poradňa

* Logopedická depistáž v MŠ
* 2 x mesačne logopedická práca s deťmi v MŠ

Centrum pedagogicko- psychologického poradenstva a prevencie

* Testovanie školskej spôsobilosti
* Vzájomné konzultácie

**Metodické združenie**

V  rámci pedagogických porád sa organizovali vnútroškolské semináre – odovzdávali sa poznatky učiteliek získavaných samoštúdiom, alebo účasťou na rôznych školeniach. Uskutočnené pedagogické porady boli zamerané na schválenie Plánu práce, oboznámenie so školským a pracovným poriadkom školy, školenie z BOZP, hodnotenie úrovne výchovno – vzdelávacej práce – štvrťročné, polročné a celoročné. Ďalej boli odovzdávané formou referátov získanie informácie z preštudovanej literatúry podľa plánu pedagogických porád.

**Zhodnotenie výsledkov riadiacej práce:**

Materská škola pracovala podľa vypracovanej dlhodobej koncepcie a jej zamerania. Koncepčný zámer bol pravidelne prejednávaný na zasadaniach rady školy. Plynulú výchovno – vzdelávaciu činnosť zabezpečovalo efektívne plánovanie cieľov a úloh zo Školského vzdelávacieho programu. Škola bola zabezpečená odbornými metodickými radami a to zo strany riaditeľky, zástupkyne a vedúcej MZ na škole.

**Vnútroškolská kontrola** sa zabezpečovala v zmysle vypracovaného plánu kontrolnej činnosti rôznymi formami. Výsledky kontroly sa pravidelne analyzovali na pedagogických a pracovných poradách. V priebehu roka bol zabezpečený aktuálny tok odborných a iných informácií. Pedagogická  dokumentácia bola vedená v zmysle platnej legislatívy. Priestory školy, v ktorých sa uskutočňoval výchovno – vzdelávací a celkový pobyt detí bol vyhovujúci. Triedy boli vždy esteticky  upravené a prispôsobené na proces. Dodržiavala sa bezpečnosť a ochrana zdravia pri práci. Agenda o deťoch bola vedená v zmysle platnej legislatívy. Zodpovedne sa viedla administratíva záznamov z porád pedagogických, prevádzkových, ZRPŠ.

**Kontrolno – hospitačná činnosť**

Hospitačná činnosť obsahovala ciele  hospitácií formulované smerom k učiteľkám i smerom k deťom. Z hľadiska činnosti detí bol vytvorený dostatočný priestor na sebarealizáciu a rozvoj každého dieťaťa a to predovšetkým uplatňovaním poznatkov a vlastných zážitkov a spontánnej formy učenia. Výchovno-vzdelávaciu prácu hodnotím vo všetkých ukazovateľoch ako kladnú. V plnej miere sa rešpektoval a prejavoval partnerský vzťah. Atmosféra v triedach a celková psychosociálna klíma bola na priaznivej úrovni. Prostredníctvom premyslenej, plánovanej činnosti, využívaním vhodných foriem a metód práce škola zabezpečovala príkladnú úroveň rozvoja osobnosti každého dieťaťa. Celková efektívnosť výchovno – vzdelávacieho procesu vo vzťahu ku koncepcii a zameraniu školy sa zabezpečovala predovšetkým cez konkrétnosť plánovaných úloh primeraných veku detí, vyváženosťou výchovných a vzdelávacích úloh.

**Kontrola prevádzkovo – pracovnej činnosti**

V tomto smere boli kontroly zamerané na dodržiavanie  pracovného a vnútorného poriadku školy, dodržiavanie pracovnej doby a jej efektívnosť, dodržiavanie pracovných náplní v pracovnom procese a bezpečnosť práce. Okrem iného boli kontroly zamerané na uskladňovanie a efektívne využívanie čistiacich prostriedkov, čistota a hygiena v priestoroch školy, v skladoch. Prevádzkoví zamestnanci sa v priebehu šk. r. 2011/2012 aktívne zúčastňovali všetkých aktivít, ktoré  sa organizovali v MŠ. Všetci zamestnanci si svoju prácu na svojich úsekoch zodpovedne plnili. Výsledky z kontrol sú   zapísané v zošite prevádzkovo-pracovných kontrol.

#### SWOT ANALÝZA

**Silné stránky-** výborná poloha MŠ- centrum

-kooperujúci kolektív, pozitívna pracovná klíma

-pružnosť pri plnení požiadaviek od rodičov

-úplná kvalifikovanosť pedagogických zamestnancov

-neklesajúci záujem o našu MŠ

-spolupráca s externým prostredím

-zväčšenie priestorov tried, dobré vybavenie digitálnou technikou

-tradičné , zaujímavé detské podujatia

**Slabé stránky-** didaktické pomôcky nie sú rovnako zabezpečené jednotlivo pre triedy

-slabá prezentácia na verejnosti

-havarijný stav hospodárskej budovy, opotrebované hygienické zariadenia

-spolupráca s rodičmi

**Možnosti-** skvalitniť vzdelávanie pedagogických zamestnancov prostredníctvom ponúk

metodických centier , kurzov, školení a sebavzdelávaním

- zlepšenie materiálno- technických podmienok sponzorstvom, projektami,

angažovaním zriaďovateľa, rekonštrukcia hospodárskej budovy MŠ

- zlepšiť prezentáciu na verejnosti , v médiach

- zapájať rodičov do rôznych aktivít školy, zlepšiť informovanosť

**Ohrozenia-** demografický vývoj

- konkurencia iných MŠ, súkromných zariadení

- nevysporiadaný pozemok v areáli MŠ

**Závery, doporučenia na školský rok 2011/2012.**

Môžeme konštatovať , že tento školský rok bol úspešný, s bohatou činnosťou a aktivitami pre deti aj pri organizovaní výchovno- vzdelávacieho procesu podľa nového školského programu. Rekonštrukciou MŠ vznikol väčší priestor na hry, bezstresové prostredie a relaxáciu. Triedy sú vybavené moderne a účelne.

Materská škola je ako výchovno-vzdelávací činiteľ zameraná na všestranný rozvoj osobnosti dieťaťa. Podporuje jeho fyzický, sociálno-emocionálny i intelektuálny rast, kreativitu a samostatnosť. Na pedagogického zamestnanca sú požiadavky náročné, podmienené jeho tvorivosťou, iniciatívou a neustálym vzdelávaním sa. Pre úspešné pôsobenie školy je dôležitá spolupráca učiteľ – dieťa, ale aj kontakt s rodičmi a ich spokojnosť.

Doporučenia:

* Vytvárať optimálnu pracovnú klímu, pokojnú atmosféru
* Vytvárať podmienky a podporovať samostatnú prácu detí, nápaditosť, vzájomnú komunikáciu, pozitívny vzťah k druhým, spoluprácu
* Rozvíjať odbornosť pedagogických zamestnancov
* Zlepšovať a inovovať materiálno- technické vybavenie MŠ
* Propagovať a zviditeľňovať prácu MŠ v médiach, na výstavách a rôznych súťažiach
* Vyžadovať zodpovednosť, vlastný názor, hodnotenie a sebahodnotenie
* Očakávať úspech každého, diskusiu a otvorenú komunikáciu, podnetné nápady a spätnú väzbu
* Rekonštrukcia hospodárskej budovy, sociálnych zariadení
* Oprava chodníkov, terasy, obrubníkov
* Zabezpečenie vstupných bráničiek do areálu MŠ

V Námestove 31.9.2012

Iveta Madleňáková

riaditeľka MŠ